Moje ogledalo

Tko je to tamo?

Smije se kada se i ja nasmijem,

plače kada i ja tugujem.

Zašto me gleda?

Očima me grdi i potiče,

svaki moj pad poriče.

U dahu vodene pare

ocrtava mi bore na licu,

miluje mi kosu i govori:

„Idi u novi dan!“

Svjetlost s prozora obasjava

moj osmijeh

kada razmišljam o tome

kako je život lijep.

Tko je to tamo?

Namigne mi dok nitko ne gleda,

našilji osmijeh kao da nešto sprema.

Zašto me gleda?

Šapće mi tiho da ništa nije sivo,

to ogledalo moje u potpunosti je živo!

Lucija Mlakar